bluuebunny/crossref_metadata_2025 huggingface dataset:
การเตรียมเส้นใยนาโนพอลิแล็กติกโคไกโคลิกแอซิดที่มีลีโวฟลอกซาซินเป็นองค์ประกอบโดยการปั่นเส้นใยด้วยไฟฟ้าสถิต
Authors:   , ชัยพิมลผลิน ชญานิศ
Published: February 2025

งานวิจัยนี้ได้ผลิตเส้นใยพอลิแล็กติกโคไกลโคลิกแอซิดที่บรรจุลีโวฟลอกซาซินสำหรับการประยุต์ใช้งานเป็นวัสดุปิดแผลผ่านกระบวนการปั่นเส้นใยด้วยไฟฟ้าสถิต เนื่องจากพอลิเมอร์ที่ใช้จัดเป็นพอลิเมอร์ที่มีความเข้ากันได้ทางชีวภาพและสามารถย่อยสลายได้ทางชีวภาพ ทางผู้วิจัยจึงได้ศึกษาการหาภาวะที่เหมาะสมในการขึ้นรูปของเส้นใยพอลิแล็กติกโคไกลโคลิกแอซิดที่บรรจุลีโวฟลอกซาซิน กล่าวคือกระทำภายใต้ตัวแปรคงที่ คืออัตราการไหลของสารละลาย 0.7 mL/hr ระยะห่างระหว่างปลายเข็มถึงวัสดุรองรับ 15 cm และค่าความต่างศักย์ไฟฟ้าที่ใช้คือ 23 kV โดยจากการทดลองความเข้มข้นของพอลิแล็กติกโคไกลโคลิกแอซิด 12% w/v และความเข้มข้นของลีโวฟลอกซาซิน 1%w/w ในตัวทำละลายผสมระหว่างคลอโรฟอร์มกับไดเมททิลฟอร์มาไมด์ในอัตราส่วน 9:1 (v/v) เส้นใยที่ได้มีขนาดเล็ก 0.18 ± 0.09 um และพบเม็ดบีดภายในเส้นยจำนวนที่น้อยมาก จากการศึกษาการปลดปล่อยยาลีโวฟลอกซาซินของเส้นใยพอลิแล็กติกโคไกลโคลิกแอซิดที่บรรจุลีโวฟลอกซาซินพบว่ามีการปลดปล่อยยาออกมาแบบรวดเร็ว
การศึกษาภาวะซึมเศร้าในประเทศไทย ปี 2560-2564 โดยใช้แบบจำลองอนุกรมเวลา
Authors:   , ทานัง สุวนันท์
Published: February 2025

โครงงานนี้มีวัตถุประสงค์เพื่อศึกษาแบบจำลองอนุกรมเวลาของอัตราผู้ป่วยโรคซึมเศร้าที่เข้าถึงบริการในประเทศไทย ในช่วงเดือนมกราคม พ.ศ. 2560 ถึงเดือนกันยายน พ.ศ. 2564 เพื่อนําไปใช้ในการวิเคราะห์และพยากรณ์ทิศทางของแนวโน้มการเปลี่ยนแปลงอัตราผู้ป่วยโรคซึมเศร้าในอนาคตโดยการใช้อนุกรมเวลา ซึ่งอนุกรมเวลาที่ศึกษาในโครงงานนี้คือ แบบจำลองรวมการถดถอยในตัวกับการเคลื่อนที่เฉลี่ย (ARIMA) และแบบจำลองการถดถอยในตัวภาวะความแปรปรวนแบบมีเงื่อนไข (GARCH)
การวิเคราะห์การถดถอยแบบค็อกซ์ สำหรับตารางชีวิตในประเทศไทย
Authors:   , จันทะพัน ธนัชชา
Published: February 2025

โครงงานนี้ศึกษาการวิเคราะห์ระยะปลอดเหตุการณ์หรือการวิเคราะห์การรอดชีพ เพื่อหาความน่าจะเป็นของการเสียชีวิต โดยจะศึกษาข้อมูลการเสียชีวิต ในช่วงปี พ.ศ. 2552 - พ.ศ. 2561 ทั้งการเสียชีวิตแบบไม่ระบุสาเหตุ และการเสียชีวิตแบบระบุสาเหตุ แบบจำลองที่ศึกษาในโครงงานนี้คือ แบบจำลองการถดถอยแบบค็อกซ์ ในการวิเคราะห์ดำเนินการโดยใช้โปรแกรม R โดยมีวัตถุประสงค์ในการพยากรณ์อัตราการเสียชีวิตในปีถัดไป
Colorimetric detection of ceftazidime using modified cotton fiber
Authors:   , Chaocharoenprakij Airin
Published: February 2025

In this work, a colorimetric method for ceftazidime detection based on azo dye formation on a modified cotton fiber surface was developed. The cotton fiber was modified with 2.5 g polyethyleneimine per 1 g cotton fiber using epichlorohydrin as a crosslinker. Then, the PEI-cotton fiber was used to extract ceftazidime in 50.00 mL solution at pH of 4.0. Under the optimized condition, the colorimetric detection based on azo dye formation was performed by letting the ceftazidime on the fiber react with a reagent mixture containing 1 M hydrochloric acid, 80 mM sodium nitrite, and 15 µM chromotropic acid for 15 min. The incubation time of 15 minutes was applied before the photo of the cotton fiber was taken. The color intensity on the PEI-cotton fiber surface was observed. From the results, the linear relationship between the color intensity and ceftazidime concentration was found in the range of 0.25 to 2.0 mg/L. In addition, this method also exhibited a good selectivity toward ceftazidime detection over other antibiotics studied. This developed method has a good potential to be used for detection of low-level ceftazidime in water resources and further development for higher detection efficiency should be done in nearly future.
ปฏิกิริยาการแทนที่และพอลิเมอไรเซชันของสแควริลคลอไรด์
Authors:   , ซามาตร พรสุดา
Published: February 2025

กรดสแควริกเป็นสารประกอบที่คล้ายคลึงกับกลุ่มกรดคาร์บอกซิลิกที่มีความน่าสนใจในการนำไปสังเคราะห์เป็นคอนจูเกตพอลิเมอร์ ซึ่งการเปลี่ยนหมู่ฟังก์ชันหรือเชื่อมต่อโครงสร้างอื่นเข้ากับตัวของกรดสแควริกนั้นจะเป็นการเพิ่มความสามารถให้โมเลกุลมีความเหมาะสมต่อการนำไปใช้งานในด้านเคมีการแพทย์ เภสัชกรรม สีย้อม รวมถึงการแปลงพลังงานแสงอาทิตย์ในงานวิจัยนี้ผู้วิจัยได้สังเคราะห์สแควริลคลอไรด์จากกรดสแควริกแล้วนำมาทำปฏิกิริยาการแทนที่ด้วยสารประกอบเอมีนสร้างเป็นอนุพันธ์สควารามีดและพอลิเมอร์โดยปฏิกิริยาแรกสังเคราะห์กับ aniline ได้ผลิตภัณฑ์คือ N,N'-diphenyl squaramide (ร้อยละ 54.39) ที่ภาวะเดียวกันทำปฏิกิริยากับ p-phenylenediamine ได้ผลิตภัณฑ์หลักคือ N,N'-(p-diaminophenyl) squaramide (ร้อยละ 29.24) จากนั้นทำปฏิกิริยากับไดเอมีนที่มีขนาดใหญ่ขึ้นคือ N,N'-disec-butyl-p-phenylenediamine ได้ผลิตภัณฑ์ที่คาดว่าจะเป็นพอลิเมอร์ผสมที่มีการแทนที่ทั้งแบบ 1,2 และ 1,3 บนโครงสร้างของสแควริลคลอไรด์
การสังเคราะห์ซีโอไลต์เอ็กซ์ที่มีอัตราส่วนซิลิกาต่ำเพื่อดูดซับแก๊สไนโตรเจน
Authors:   , พลเยี่ยม เพียงดาว
Published: February 2025

ได้ทําการสังเคราะห์ซีโอไลต์เอ็กซ์ที่มีอัตราส่วนซิลิกาต่ำด้วยวิธีไฮโดรเทอร์มัล โดยใช้ water glass เป็นแหล่งซิลิกาและใช้โซเดียมอะลูมิเนตเป็นแหล่งอะลูมินา ที่มีองค์ประกอบของเจลเป็น 2.2SiO2: Al2O3: 5.5Na2O: 122H2O: 1.65K2O และได้ทําการศึกษาภาวะการทดลองที่เหมาะสมของเวลาและอุณหภูมิที่ใช้ในการ บ่มและการตกผลึก จากนั้นนําซีโอไลต์เอ็กซ์ที่เตรียมได้ไปทําการแลกเปลี่ยนไอออนเพื่อตรวจสอบลักษณะทางกายภาพด้วยเทคนิค X-ray diffraction (XRD), N2 adsorption-desorption, Scanning Electron Microscopy with Energy Dispersive X-Ray Analysis (SEM-EDX) จากผลการทดลองพบว่า ภาวะการทดลองที่เหมาะสม คือ บ่มที่อุณหภูมิ 70 ̊C เป็นเวลา 5 ชั่วโมง ตกผลึกที่อุณหภูมิ 90 ̊C เป็นเวลา 7 ชั่วโมง โดยมีสัดส่วนโมล Si/Al = 1.18 มีพื้นที่ผิวจําเพาะทั้งหมดเท่ากับ 583.75 m2 g-1 และมีปริมาตรรูพรุนเป็น 0.2211 cm3 g-1 ผลึกที่ได้มี ลักษณะเป็นเฮกซะโกนอลที่มีเหลี่ยมหลายชั้น และหลังจากนําไปทําการแลกเปลี่ยนไอออนพบว่า สัดส่วนโมล Si/Al มีค่าใกล้เคียงเดิม (~1.18) แต่ปริมาณของโซเดียมไอออนลดลง เนื่องมาจากการถูกแทนที่ด้วยลิเทียม แคลเซียม และซิลเวอร์ไอออน
การพัฒนาเรซินชนิดโฟโตพอลิเมอไรเซชันสำหรับการพิมพ์สามมิติ
Authors:   , อักขระชาตะ พุทธิดา
Published: February 2025

ปัจจุบันการพิมพ์สามมิติได้รับความนิยมเพิ่มขึ้นอย่างมาก โดยเฉพาะการพิมพ์สามมิติด้วยการฉายแสง ซึ่งสามารถพิมพ์เรซินเหลวที่มีสมบัติแตกต่างกันไปตามชนิดของพอลิเมอร์ ตัวริเริ่มปฏิกิริยาด้วยแสง และมอนอ เมอร์ที่ใช้ผสมในเรซิน งานวิจัยนี้สนใจสังเคราะห์ poly(ethylene glycol) bis-urethane methacrylate (PEG-BUM) เพื่อใช้เป็นองค์ประกอบที่เปน็ ตัวเชื่อมขวางในเรซิน ซึ่งเป็นส่วนสําคัญที่ทําให้ชิ้นงานมีสมบัติ ยืดหยุ่น เตรียมเรซินได้จากการผสม PEG-BUM กับตัวริเริ่มปฏิกิริยาด้วยแสงชนิด phenyl bis(2,4,6- trimethylbenzyl) phosphine oxide (BAPO) และมอนอเมอร์ชนิด 2-hydroxyethyl methacrylate (HEMA) ที่อัตราส่วนความเข้มข้นต่าง ๆ จากนั้นจึงนําใส่ลงในแม่พิมพ์ ฉายแสงที่ความยาวคลื่น 405 นาโนเมตร เป็นช่วงเวลาต่าง ๆ เพื่อทําให้เกิดพอลิเมอไรเซชันและการเชื่อมขวางด้วยแสง จากการศึกษาพบว่าอัตราส่วน ร้อยละโดยมวลของ PEG-BUM : BAPO : HEMA ที่ 40.00 : 0.75 : 59.25 เป็นสูตรเรซินที่เหมาะสมเนื่องจาก สารสามารถผสมเป็นเป็นเนื้อเดียวกัน ทําให้ได้วัตถุเชื่อมขวางที่มีความยืดหยุ่นสูง (ระยะยืดก่อนขาดสูงถึง 541 เปอร์เซนต์) และแข็งแรง (โมดูลัสของยัง 0.37295 เมกะพาสคาล) และมีช่วงเวลาเหมาะสมที่ทำให้เรซินแข็งตัว สามารถนําออกจากแม่พิมพ์ได้คือ 10 วินาที สูตรเรซินและช่วงเวลาที่ได้จากงานวิจัยนี้จะถูกนําไปประยุกต์ใน การพิมพ์สามมิติต่อไป
เครื่องไทเทรตกรด-เบสกึ่งอัตโนมัติผ่านไมโครไพทอน
Authors:   , สุขศรีนวล สินัฐฐา
Published: February 2025

การไทเทรตกรด-เบส เป็นเทคนิคพื้นฐานทางปริมาณวิเคราะห์สำหรับการศึกษาระดับมัธยมศึกษาและอุดมศึกษา การพัฒนาเครื่องมือผ่านไมโครคอนโทรลเลอร์โดยโปรแกรมคำสั่งภาษาไพทอนเป็นที่นิยมและแพร่หลายในปัจจุบัน เพื่อคงไว้ในหลักการเรียนรู้เทคนิคการไทเทรตกรด-เบสและเพิ่มทักษะโปรแกรมภาษาไพทอน งานวิจัยนี้ได้พัฒนาเครื่องไทเทรตกึ่งอัตโนมัติผ่านไมโครไพทอน ESP32 มีการออกแบบวงจรเครื่องมือพร้อมซอฟต์แวร์การทำงานของเครื่องไทเทรตผ่านโปรแกรม Thonny IDE ESP32 จะรับคำสั่งจากโปรแกรมที่อัพโหลดลงบอร์ด โดยมีสวิตซ์ส่งสัญญาณให้ไมโครคอนโทรลเลอร์จับเวลาพร้อมหมุน DC ปั๊มเพื่อปล่อยสารละลายมาตรฐานลงในขวดรูปกรวยและใช้อัตราเร็วประมวลผลเป็นปริมาตรแสดงผลบนจอ LCD จากผลทดสอบอัตราเร็วที่ duty 20% 40% 50% 60% 80% และ 100% โดยเปรียบเทียบการสอบเทียบด้วยกระบอกตวงกับบิวเรต พบว่าเงื่อนไขที่ผู้ใช้งานสามารถใช้กระบอกตวงสอบเทียบอัตราเร็วได้คือ เมื่อ %RSD น้อยกว่า 2.8 ค่า t-test ที่ความเชื่อมั่น 95% มีนัยสำคัญมากกว่า 0.05 นั่นคืออัตราเร็วที่ duty 40% 50% 60% 80% และ 100% เมื่อกดปล่อยสารละลายครั้งละ 1.00 mL ทดสอบไทเทรตหาปริมาณ HCl ด้วยสารละลายมาตรฐาน Na2CO3 เข้มข้น 0.05 M ด้วยเครื่องไทเทรตกึ่งอัตโนมัติเปรียบเทียบกับการไทเทรตด้วยบิวเรต พบว่าที่ duty 50% หรืออัตราเร็ว 10.96 mL/min มีความเที่ยงในการไทเทรตหาความเข้มข้นของ HCl และไม่แตกต่างจากการไทเทรตด้วยบิวเรตอย่างมีนัยสำคัญ
การจำลองพลวัตเชิงโมเลกุลของอนุภาคนาโนไฮยาลูโรนิคเพื่อเป็นตัวพายา
Authors:   , ปวะบุตร วราวิชชา
Published: February 2025

กรดไฮยาลูโรนิคเป็นสารพอลิเมอร์คาร์บอไฮเดรตชนิดหนึ่งที่ถูกนำมาพัฒนาในรูปของอนุภาคนาโนเพื่อประโยชน์ทางการแพทย์และด้านอื่นๆ หลายประเภท อนุภาคนาโนกรดไฮยาลูโรนิคเกิดจากการประกอบรวมตัวกันของสายพอลิเมอร์ที่มีหน่วยย่อยเป็นน้ำตาลโมเลกุลคู่หรือไดแซคคาไรด์ อย่างไรก็ตาม อนุภาคนาโนกรดไฮยาลูโรนิคมีความคงสภาพต่ำในสารละลาย เนื่องจากสายพอลิเมอร์ไดแซคคาไรด์นี้มีหมู่ไฮดรอกซีเป็นจำนวนมาก ทำให้โมเลกุลมีความเป็นขั้วสูงละลายในน้ำได้ดี มีรายงานวิจัยการเตรียมอนุภาคนาโนของอนุพันธ์ของกรดไฮยาลูรอนิคที่ถูกแทนที่ด้วยหมู่อะซิติล โดยใช้ตัวทำละลายไดเมทิลซัลฟอกไซด์ (DMSO) การลดความเป็นขั้วของสายพอลิเมอร์ไดแซคคาไรด์และตัวทำละลายมีผลต่อความเสถียรของอนุภาคนาโนกรดไฮยาลูรอนิคได้อย่างไรนั้น ยังไม่มีรายงานการศึกษาระดับโมเลกุลอย่างชัดเจน ในการศึกษานี้ได้สร้างแบบจำลองโมเลกุลของอนุภาคนาโนกรดไฮยาลูโรนิคด้วยวิธี packing optimization และทำการจำลองพลวัติเชิงโมเลกุลของแบบจำลองโมเลกุลของอนุภาคนาโนกรดไฮยาลูโรนิคในตัวทำละลายผสมระหว่าง DMSO และน้ำที่สัดส่วนต่างๆ จากการวิเคราะห์รัศมีไจเรชันและตำแหน่งโมเลกุล พบว่าที่ตัวทำละลายมีความเข้มข้นน้อยกว่า 40%DMSO สายพอลีไดแซคคาไรด์วางตัวอย่างกระจัดกระจาย การเกาะรวมตัวไม่หนาแน่น และที่ความเข้มข้นมากกว่า 60%DMSO สายพอลีไดแซคคาไรด์เกาะรวมตัวได้ดีขึ้น อนุภาคนาโนมีความเสถียรมากขึ้น ทั้งนี้แรงดึงดูดระหว่างโมเลกุลของสายพอลีไดแซคคาไรด์และตัวทำละลายน่าจะเป็นปัจจัยสำคัญต่อความคงสภาพของอนุภาคนาโน ผลการศึกษานี้อาจนำมาใช้เป็นแนวทางในการพัฒนาอนุภาคนาโนกรดไฮยาลูโรนิคเพื่อใช้เป็นระบบนำส่งยาต่อไป
การตรวจวัดสารไกลโฟเสตด้วยเซนเซอร์ทางแสง
Authors:   , นาวาพงศ์สิริ ฉัตริน
Published: February 2025

ในปัจุจบันไกลโฟเสตได้รับความนิยมในการนำมาใช้เป็นสารกำจัดวัชพืชทั้งในด้านการเกษตร และด้านครัวเรือน โดยไกลโฟเสตจะเข้าไปทำหน้าที่ในการยับยั้งการทำงานของการสังเคราะห์เอนไซม์ 5-enolpyruvylshikimate 3-phosphatesynthase ในพืชส่งผลให้พืชไม่สามารถเจริญเติบโต และค่อย ๆ ตายลง ในงานวิจัยชิ้นนี้ได้อาศัยคุณสมบัติของไกลโฟเสตที่สามารถจับกับโลหะไอออนต่าง ๆ ได้ดี และเกิดเป็นสารเชิงซ้อน และคุณสมบัติของ Prussian blue ในการเกิดปฏิกิริยารีดอกซ์เพื่อใช้เป็นตัวตรวจวัดสารไกลโฟเสตด้วยเซนเซอร์ทางแสงจากการเปลี่ยนสี โดย Prussian blue จะเปลี่ยนเป็น Prussian white ซึ่งไม่มีสีเมื่อทำปฏิกิริยากับ Ascorbic acid และเปลี่ยนจาก Prussian white เป็น Prussian blue ซึ่งมีสีน้ำเงินเมื่อทำปฏิกิริยากับ Fe3+ ที่เหลือจากการเกิดสารเชิงซ้อนกับไกลโฟเสต โดยในงานวิจัยชิ้นนี้ได้ทำการสังเคราะห์ Prussian blue บนวัสดุต่าง ๆ คือ กระดาษกรอง, สารประกอบเชิงซ้อนพอลิอิเล็กโทรไลต์ (PECs), จานเพาะเชื้อพลาสติก และคิวเวทท์ (พลาสติก) ซึ่งจากการทดสอบคุณสมบัติต่าง ๆ ของ Prussian blue บนวัสดุต่าง ๆ เช่น ความเป็นเนื้อเดียวกัน และการหลุดออกของ Prussian blue จึงได้เลือก PECs ในการนำมาตรวจวัดหาไกลโฟเสต โดยจะวัดค่าการดูดกลืนแสงที่ 720 nm ซึ่งเป็นสีของ Prussian blue ด้วยเทคนิค UV-Vis Spectroscopy จากการทดลองพบว่าสามารถบอกความแตกต่างของความเข้มข้นไกลโฟเสตที่ 0.1, 0.5 และ 1 ppm ด้วยค่าการดูดกลืนแสง 1.14, 0.86 และ 0.76 ตามลำดับ งานวิจัยชิ้นนี้จึงมีความเป็นไปได้ในการนำไปศึกษาต่อเพื่อพัฒนาให้มีประสิทธิภาพที่สูงขึ้นในอนาคตได้
Development of multiplexed mass tags for the Mass Spectrometric detection of Polymeric Nanomaterials in Biological Systems
Authors:   , Thongsukh Korndanai
Published: February 2025

Polymeric nanocarriers (PNCs) have shown great potential as drug delivery vehicles. To fully access their efficacy, it is necessary to quantitatively image their biodistribution. Commonly used fluorescence labeling methods lack quantitative and multiplexing ability. Here in this research, we have developed an inductively coupled plasma-mass spectrometry (ICP-MS)-based method that can detect and quantify the biodistributions of both PNCs and their cargo in a multiplexed fashion. Guanidinium and amine (9:1) functionalized poly(oxanorborneneimide) (PONI) polymers were synthesized using ring- opening metathesis polymerization. Post polymerization of PONI was performed by conjugating with dodecane tetra acetic acid (DOTA) ligand via amine-NHS ester coupling reactions. Green fluorescent protein (GFP) bearing a glutamate (E) on its C-terminus tagged with DOTA was used as cargo. DOTA-conjugated PONI and DOTA-conjugated GFP were then tagged with two different lanthanide rare earth metals, Tm3+ and Tb3+ were complexed to DOTA-conjugated PONI and GFP, respectively. Finally, PONI-GFP assemblies were made and characterized by dynamic light scattering (DLS), An ICP-MS laser ablation system was used to determine quantitative imaging biodistribution of the assemblies in biological systems.The result demonstrated that DOTA mass tag was successfully conjugated to the PONI delivery vehicles with optimum DOTA density, up to 5 percent, has no significant effect on their properties or cellular uptake of their assemblies. This method together with ICP-MS analysis can be used to quantify the cellular uptake of PNCs, even in a simultaneously multiplexed manner.
การพัฒนาวิธีวิเคราะห์ไมโครพลาสติกโดยใช้เทคนิค Raman ร่วมกับกล้องจุลทรรศน์
Authors:   , โสใจวงค์ นวพล
Published: February 2025

ไมโครพลาสติก คือ พลาสติกที่มีขนาดเล็กกว่า 5 nm ที่เกิดจากการผลิตเพื่อนํามาใช้งาน หรือเกิด จากการฉีกขาดของพลาสติกขนาดใหญ่ การปนเปื้อนของไมโครพลาสติกส่งผลกระทบต่อสิ่งแวดล้อม หากเกิดการสะสมไมโครพลาสติกในร่างกายจะเป็นอันตรายต่อสิ่งมีชีวิต ดังนั้น การตรวจวัดไมโครพลาสติก จึงมีความสําคัญ เพื่อทําให้ทราบถึงแหล่งที่มาของไมโครพลาสติก และสามารถลดการปนเปื้อนลงได้ งานวิจัย นี้จึงได้พัฒนาวิธีวิเคราะห์ไมโครพลาสติกโดยใช้เทคนิค Raman ร่วมกับกล้องจุลทรรศน์ ซึ่งเป็นเทคนิคที่ยัง พบปัญหาในการตรวจวัดจากสัญญาณฟลูออเรสเซนต์ที่บดบังสัญญาณพีค Raman โดยทําการหาภาวะที่ เหมาะสมของเครื่องมือในการวิเคราะห์ ให้มีความแม่นยําอยู่ในเกณฑ์ที่ยอมรับได้ คือ ค่า signal–to–noise ratio (SNR) ของสัญญาณพีคต้องมีค่าสูงกว่าค่า limit of quantitation (LOQ) ที่กําหนดไว้ จากผลการ ทดลองพบว่า สามารถหาภาวะที่เหมาะสมในการตรวจวัดของไมโครพลาสติกทั้ง 3 ชนิด ได้แก่ polyethylene (PE), polypropylene (PP), และ polyethylene terephthalate (PET) โดยตัวแปรสําคัญ ที่ส่งผลกระทบแบบแปรผันตรงต่อการเกิดสัญญาณฟลูออเรสเซนต์ ได้แก่ ความเข้มของแสงกระตุ้น, slit, hole, และ acquisition time และตัวแปรที่ส่งผลแบบแปรผกผันกับสัญญาณฟลูออเรสเซนต์ คือ ความยาว คลื่นของแสงกระตุ้น และ grating อย่างไรก็ตาม การวิเคราะห์ไมโครพลาสติกจากตัวอย่างอื่นอาจมีภาวะที่ เหมาะสมแตกต่างกันออกไป ขึ้นอยู่กับ แหล่งที่มาของตัวอย่าง, สารเคมีและขั้นตอนที่ใช้ในการเตรียม ตัวอย่าง, อนุภาคเม็ดสี (pigments), สารเติมแต่ง (additives), และสารอื่น ๆ ที่อาจเป็นองค์ประกอบอยู่ใน อนุภาคของตัวอย่าง ซึ่งปัจจัยเหล่านี้อาจส่งผลโดยตรงต่อความเข้มของสัญญาณ Raman ที่ตรวจวัดได้ ดังนั้น จึงควรปรับตัวแปรต่าง ๆ ให้เหมาะสม โดยคํานึงถึงค่า SNR ให้มีค่าอยู่ในเกณฑ์ที่ยอมรับได้เป็นอันดับ แรก ก่อนทําการปรับให้มีระยะเวลาในการตรวจวัด และ spectral resolution ให้มีค่าที่เหมาะสมต่อไป
การศึกษาผลึกโฟโตนิกส์จากอนุภาค P(St-MMA-AA) บนแผ่นไม้
Authors:   , เย็นขัน อรทัย
Published: February 2025

ในงานอุตสาหกรรมไม้มักจะมีเศษไม้ที่ไม่สามารถนำมาใช้ใหม่ได้ ทำให้เล็งเห็นการนำเศษไม้เหล่านั้นมาสร้างสรรค์งานศิลปะผสมผสานร่วมกับความรู้ทางด้านเคมี โดยนำหลักการเกิดสีจากสีที่เกิดจากการจัดเรียงโครงสร้าง (Structural Color) มาใช้ โดยสีที่เกิดจากการจัดเรียงโครงสร้างบนแผ่นไม้นี้เกิดจากผลึกโฟโตนิกส์ที่ได้จากการสังเคราะห์อนุภาค poly(styrene-methyl methacrylate-acrylic acid) (P(St-MMA-AA)) ผ่านกระบวนการเกิดอิมัลชันพอลิเมอไรเซชัน (emulsion polymerization) และเกิดกระบวนการจัดเรียงอนุภาคอย่างเป็นระเบียบด้วยตนเอง (self-assembly) ภายใต้การเคลือบแบบไอระเหยด้วยความร้อน (thermal evaporation) และสุดท้ายได้ออกมาเป็นลักษณะคล้ายฟิล์มที่มีสีเหลือบประกายคล้ายสีรุ้ง (Iridescent) ขึ้นอยู่กับมุมที่มองและแหล่งกำเนิดแสง จากงานวิจัยนี้ ผลึกโฟโตนิกส์สามารถเกิดบนแผ่นไม้ที่ถูกเคลือบด้วยแลคเกอร์ได้เท่านั้น เนื่องจากแลคเกอร์สามารถป้องกันการดูดซึมน้ำได้ ในขณะที่ไม้ที่ไม่ถูกเคลือบด้วยแลคเกอร์เกิดการดูดซึมน้ำ ทำให้น้ำไม่สามารถระเหยขึ้นได้อย่างช้า ๆ อนุภาคจึงไม่เกิดการจัดเรียงตัวอย่างเป็นระเบียบด้วยตนเองได้ ซึ่งสีของผลึกโฟโตนิกส์ขึ้นอยู่กับขนาดของอนุภาค P(St-MMA-AA ที่แตกแต่งกันเมื่อใช้ปริมาณอิมัลซิไฟเออร์ (Emulsifier) ต่างกัน โดยปริมาณอิมัลซิไฟเออร์มากทำให้ขนาดอนุภาคเล็กลง เนื่องจากโมโนเมอร์ในแต่ละไมเซลล์ยิ่งน้อยลง ขนาดอนุภาค ได้แก่ 357.4 nm, 303.0 nm, 268.3 nm, 237.1 nm, 237 nm, และ 171.0 nm ให้สีในช่วงแสงที่ตามองเห็น ได้แก่ สีน้ำเงินเขียว, สีม่วงโทนน้ำเงิน, สีแดง, สีเขียว, และสีม่วงโทนแดง ตามลำดับ เมื่อหยดลาเท็กซ์ลงบนไม้ต่างชนิดกันจะยังคงเห็นสีเดียวกัน แต่ความชัดเจนของสีต่างกัน โดยสีบนไม้สีเข้มจะเห็นชัดกว่าบนไม้สีอ่อน เนื่องจากไม้สีเข้มเกิดการสะท้อนแสงน้อยกว่า แสงจึงไม่ไปรบกวนการมองเห็นสีจากผลึกโฟโตนิกส์ จากงานวิจัยจะเห็นได้ว่าสีที่ได้ค่อนข้างมีความหลากหลายน้อยเนื่องจากขนาดของผลึกโฟโตนิกส์ที่ได้มีความหลากหลายน้อย ผู้วิจัยจึงหวังว่าจะสามารถพัฒนาในเรื่องของความหลากหลายของสีให้มากขึ้นได้ในอนาคต เพื่อการใช้งานในด้านการออกแบบได้อย่างกว้างขวางต่อไป
การเตรียมไฮโดรเจลจากพอลิเอทิลีนไกลคอลที่เชื่อมขวางได้ด้วยแสง
Authors:   , วุฒิฉันท์ พณิชชยา
Published: February 2025

ไฮโดรเจลเป็นโครงข่ายพอลิเมอร์ที่สามารถเตรียมได้โดยปฏิกิริยาเชื่อมขวางของพอลิเมอร์ที่ชอบน้ำ พอลี (เอทิลีนไกลคอล) (PEG) เป็นพอลิเมอร์ที่ชอบน้ำสูง และสามารถผสมกับสารอื่นๆ เพื่อเพิ่มการดูดซึมน้ำ งานวิจัยนี้มีจุดมุ่งหมายเพื่อเตรียมไฮโดรเจลด้วยการเชื่อมขวาง PEG ด้วยแสง UV โดยมี 1, 3-diazido-2-propanol (DAZ) เป็นสารเชื่อมขวาง การทดสอบคุณสมบัติของผลิตภัณฑ์ที่ได้พบว่าอัตราส่วนของ PEG:DAZ เท่ากับ 1:0.5 ส่งผลให้ได้สารละลายที่มีความหนืดมากที่สุด แต่ยังไม่ประสบความสำเร็จในการก่อตัวของเจล การทดสอบการละลายน้ำของผลิตภัณฑ์ที่ได้รับพบว่าการเพิ่มปริมาณ DAZ ทำให้ต้องใช้เวลาในการละลายผลิตภัณฑ์ทั้งหมดเพิ่มขึ้น สิ่งนี้ชี้ให้เห็นว่ามีการเชื่อมขวางระหว่าง PEG-DAZ แต่อยู่ในระดับต่ำเกินไปที่จะก่อตัวเป็นเจล
การวิเคราะห์สารให้กลิ่นสำคัญในมะม่วงส่งออกบางสายพันธุ์
Authors:   , เลิศเจริญชัยสกุล ปิยะกานต์
Published: February 2025

ประเทศฟิลิปปินส์มีความได้เปรียบกว่าประเทศไทยในการส่งออกมะม่วงไปยังตลาดมาเลเซีย สิงคโปร์ และฮ่องกง เนื่องจากการส่งออกมะม่วงของไทยลดลง ซึ่งเกิดจากปัจจัยการผลิต การควบคุมคุณภาพ ราคาส่งออก และการขนส่ง แต่อย่างไรก็ตามมะม่วงสายพันธุ์ของไทยถือเป็นมะม่วงที่มีความโดดเด่นในเรื่องของมะม่วงที่มีลักษณะของเนื้อที่เป็นเอกลักษณ์ และมีกลิ่นหอมที่แตกต่าง ดังนั้นในการศึกษาจึงมุ่งศึกษาชนิด และสารสำคัญที่ให้กลิ่น (Active odorant) ของมะม่วงสายพันธุ์อกร่องในระยะสุก เพื่อใช้ในการควบคุมคุณภาพ จุดเด่น และความเป็นเอกลักษณ์ของมะม่วง เพื่อให้เหมาะสมและตอบสนองความต้องการของตลาดต่างประเทศ โดยการวิเคราะห์สารให้กลิ่นด้วยเครื่อง Gas Chromatography Olfactometry (GC-O) โดยพบว่าในมะม่วงอกร่องสุกแช่แข็งพบกลิ่นจำนวน 70 กลิ่น และจากผลการวิเคราะห์ด้วยเทคนิค GC-O เปรียบเทียบโดยใช้ค่า Retention Index ของสาร n-alkane ที่ได้จากการตรวจวัดด้วยเทคนิค GC-O เทียบกับค่า Retention Index ของสารกับสารระเหยง่ายที่จากงานวิจัยอ้างอิง ลักษณะของสารระเหยหลักที่ให้กลิ่นในมะม่วง (Mangifera indica L.) สายพันธุ์เฮเดน, อัลฟอนโซ, พญาเสวย, Royal Special และ Malindi และฐานข้อมูล Leibniz-LSB@TUM Odorant Database พบว่ามีสารที่มีกลิ่นที่สอดคล้องกันจำนวน 36 สาร ได้แก่ 2,3-pentanedione, hexanal, myrcene, ethyl hexanoate, (Z)-β-ocimene, (E)-β-ocimene, 1-octen-3-one, 2-acetyl-1-pyrroline, 4-mercapto-4-methyl-2-pentanone, ethyl octanoate, 3-(methylthio)propanal, (Z)-3-hexenyl butanoate, 2,3-diethyl-5-methylpyrazine, (E)-2nonenal, linalool, (E,Z)-2,6-nonadienal, phenylacetaldehyde, 2- และ 3-methyl butanoic acid, 2-phenylethyl acetate, (E)-β-damascenone, dihydro-β-ionone, 2-phenylethanol, (E)-βionone, δ-octalactone, 4-hydroxy-2,5-dimethyl-3(2H)-furanone(furaneol®)(HDMF), 4-methylphenol, 3-hydroxy-4,5-dimethyl-2(5H)-furanone(sotolon), 5-propionyl-2,3-dihydro1,4-thiazine, anise alcohol, γ-dodecalactone, coumarin, 3-mercaptohexanoic acid, nootkatone, 4-hydroxy-3-methoxy benzaldehyde และ 3-phenylpropanoic acid
การวิเคราะห์ความเข้ากันของน้ำมันเครื่องสังเคราะห์ผสมกันตามมาตรฐาน ASTM D7155
Authors:   , มากจันทร์ ประภากร
Published: February 2025

โรงไฟฟ้าในปัจจุบันมีการผลิตกระแสไฟฟ้าจากพลังงานกังหันไอน้ำโดยใช้พลังงานความร้อนของไอน้ำ การทำงานภายในเครื่องจักรกังหันไอน้ำนั้น จะพบปัญหาเกี่ยวกับการเสียดสีและการสึกหรอของอุปกรณ์ การใช้งานน้ำมันหล่อลื่นเทอร์ไบน์จะสามารถช่วยลดปัญหาการเสียดสีและการสึกหรอของอุปกรณ์ภายในเครื่องจักรได้ เมื่อมีการใช้งานน้ำมันหล่อลื่นเทอร์ไบน์เป็นระยะเวลานาน จะต้องมีการเปลี่ยนถ่ายน้ำมันเพราะน้ำมันหล่อลื่นเทอร์ไบน์มีการเสื่อมสภาพจากการใช้งาน การเปลี่ยนถ่ายน้ำมันจะทำให้ปริมาณสำรองของน้ำมันเทอร์ไบน์ลดลงและสูตรของน้ำมันเทอร์ไบน์ที่กำลังใช้งานนั้นไม่มีการผลิตเพื่อนำมาใช้งานอีกต่อไป จึงจำเป็นต้องหาน้ำมันเทอร์ไบน์ตัวใหม่เข้ามาทดแทน แต่การทดแทนของน้ำมันเทอร์ไบน์ระหว่างน้ำมันที่ใช้งานกับน้ำมันใหม่นั้นไม่สามารถทดแทนได้ด้วยการผสมน้ำมันแล้วนำไปใช้งานโดยตรง เพราะน้ำมันทั้งสองชนิดมีสูตรโครงสร้างและมีการเติมสารเติมแต่งที่แตกต่างกัน เมื่อนำมาผสมกันแล้วอาจจะทำให้เกิดปฏิกิริยาระหว่างการผสม ผลิตภัณฑ์ที่เกิดจากการผสมระหว่างของผสมทั้งสองชนิด ได้แก่ ตะกอน น้ำ หรือสารประกอบอื่นๆ ซึ่งเมื่อผลิตภัณฑ์เหล่านี้เข้าสู่ระบบการทำงานของเครื่องจักรอาจส่งผลทำให้เครื่องจักรเสียหายได้ จึงต้องมีการวิเคราะห์ความเข้ากันได้ของน้ำมันที่ผสมกัน โดยวิธีวิเคราะห์อ้างอิงตามมาตรฐาน ASTM D7155 ซึ่งเป็นแนวทางปฏิบัติที่ใช้ในการหาความเข้ากันได้ของน้ำมันหล่อลื่นเทอร์ไบน์ แบ่งการทดสอบของน้ำมันเทอร์ไบน์เป็นสี่ระดับ ใช้น้ำมันตัวอย่างที่จะทดสอบทั้งสองชนิดมาผสมกันในอัตราส่วนที่ 90/10, 50/50 และ 10/90 ซึ่งพบว่าเมื่อเปรียบเทียบความพึงพอใจในการทดลองแต่ระดับจะมีผลการทดสอบของน้ำมันที่ผสมกันผ่านในระดับที่ 1 เพียงเท่านั้นเพราะเนื่องจากการทดสอบในระดับที่ 2, ระดับที่ 3 และ ระดับที่ 4 มีผลการทดสอบไม่พึงพอใจ แต่เมื่อพิจารณาเกณฑ์ที่ประเมินคุณภาพของน้ำมันตามมาตรฐาน ASTM D4378 พบว่าน้ำมันที่ผสมกันทั้งสามอัตราส่วนนั้นผ่านการทดสอบทุกระดับ ซึ่งผลการทดสอบที่ได้นั้นจะจัดทำเป็นข้อมูลเพื่อให้ผู้ใช้งานน้ำมันนั้นพิจารณาในการเลือกการเปลี่ยนถ่ายน้ำมันเครื่องสังเคราะห์ต่อไป
การศึกษาปัจจัยที่ส่งผลต่อการวิเคราะห์ปริมาณน้ำในน้ำมันหล่อลื่นที่ผ่านการใช้งานแล้ว ด้วยวิธีคูลอมเมตริก คาร์ล ฟิชเชอร์ ไทเทรชัน
Authors:   , สนธิเพชร ธฤตวัน
Published: February 2025

การปนเปื้อนของน้ำในน้ำมันหล่อลื่นอาจเป็นสาเหตุทำให้เกิดการเสื่อมประสิทธิภาพในการหล่อลื่นของน้ำมันหล่อลื่นที่ใช้งานในอุตสาหกรรม น้ำสามารถปนเปื้อนอยู่ในน้ำมันในรูปแบบต่างๆ เช่น ในรูปของการละลาย (dissolved water) ในรูปหยดน้ำที่แยกตัวออกมา (free water) และในรูปของอิมัลชัน (emulsified water) จากผลกระทบและความเสียหายที่อาจเกิดขึ้น จึงจำเป็นต้องมีการตรวจวัดและเฝ้าระวังปริมาณความชื้นในระบบน้ำมันอย่างสม่ำเสมอ ซึ่งสามารถหาปริมาณน้ำปนเปื้อนในน้ำมันหล่อลื่นที่ผ่านการใช้ในอุตสาหกรรม ที่มีปริมาณน้ำอยูในช่วง 0.0001-5% ด้วยเทคนิคคูลอมเมตริก คาร์ล ฟิชเชอร์ โดยศึกษาปัจจัยที่ส่งผลต่อการวิเคราะห์ปริมาณน้ำในตัวอย่างน้ำมันหล่อลื่นทั้งน้ำมันแร่ (Mineral oil) และน้ำมันที่ไม่ใช่น้ำมันแร่ (Non-mineral oil) ปัจจัยแรกที่ศึกษาคือ น้ำหนักของน้ำมันตัวอย่าง จากการศึกษาพบว่าได้ผลการทดลองออกมาสองลักษณะคือ ปริมาณน้ำที่วิเคราะห์ได้ ไม่ขึ้นกับน้ำหนักของน้ำมันตัวอย่าง และปริมาณน้ำที่วิเคราะห์ได้มีแนวโน้มลดลง เมื่อน้ำหนักของน้ำมันตัวอย่างที่ใช้ในการวิเคราะห์เพิ่มมากขึ้น ปัจจัยที่สองคือ ระยะเวลาในการให้ความร้อนกับน้ำมันตัวอย่างที่ เมื่อลองปรับเปลี่ยนใช้เวลา 120, 150, 180, 240 และ 300 วินาที พบว่าระยะเวลาในการให้ความร้อนกับน้ำมันตัวอย่างที่เหมาะสมจะอยู่ในช่วง 150 ถึง 180 วินาที และปัจจัยที่สามคือ อุณหภูมิที่ใช้ภายใน drying oven เมื่อลองปรับเปลี่ยนใช้อุณหภูมิ 110, 120, 130, 140, 150 และ 160 องศาเซลเซียส พบว่าอุณหภูมิของ drying oven ที่เหมาะสมสำหรับใช้ในการวิเคราะห์จะอยู่ในช่วง 140 ถึง 160 องศาเซลเซียส
คาร์บอนไดออกไซด์รีดักโดยกระบวนการเคมีไฟฟ้า
Authors:   , สร้อยแก้ว ชนาภัทร
Published: February 2025

การแปลงแก๊สคาร์บอนไดออกไซด์เป็นสารไฮโดรคาร์บอนด้วยกระบวนการเคมีไฟฟ้าเป็นสิ่งที่กำลังได้รับความสนใจในปัจจุบัน โดยได้มีความพยายามอย่างต่อเนื่องในการพัฒนาและวิจัยให้ได้มาซึ่งวิธีที่มีประสิทธิภาพและประหยัดต้นทุน เพื่อให้สามารถใช้วิธีนี้ในการแก้ปัญหาการปล่อยคาร์บอนไดออกไซด์ได้จริงในระดับอุตสาหกรรม งานวิจัยนี้เลือกใช้ตัวเร่งปฏิกิริยาทองแดง (ขนาด1.5 x 2 cm2) เพื่อศึกษาประสิทธิภาพในการแปลงคาร์บอนไดออกไซด์ให้เป็นผลิตภัณฑ์ไฮโดรคาร์บอนโดยใช้วิธีไซคลิกโวลแทมโมแกรม ในสารละลาย 0.1 M KHCO3 อิ่มตัวด้วยคาร์บอนไดออกไซด์ อัตราการกราดศักย์ไฟฟ้า 10 mV/s และศึกษาในช่วง -1.3 V ถึง 0.8 V ผลการศึกษาพบว่าเกิดพีคขึ้นที่ตำแหน่งต่าง ๆ ได้แก่ พีคของปฏิกิริยาออกซิเดชัน ที่ศักย์ไฟฟ้า 0.15 V และ 0.5 V (vs SCE) โดยเกิดปฏิกิริยาเป็นคอปเปอร์ออกไซด์ และคอปเปอร์ (II) ไอออน ตามลำดับ ส่วนปฏิกิริยารีดักชันพบพีค ที่ศักย์ไฟฟ้า -0.10 V และ -0.42 V (vs SCE) โดยเป็นค่าศักย์ไฟฟ้าเดียวกับปฏิกิริยาการเกิดไอโซโพรพานอล และกรดฟอร์มิก ตามลำดับ
การไพโรไลซิสน้ำมันพืชใช้แล้วให้เป็นเชื้อเพลิงโดยใช้ CaO จากเปลือกหอยเป็นตัวเร่งปฏิกิริยา
Authors:   , อเนกสิทธิสิน ชาธิวรรธน์
Published: February 2025

งานวิจัยนี้จัดทำขึ้นเพื่อใช้ในการศึกษาหาภาวะที่เหมาะสมในการไพโรไลซิสน้ำมันพืชใช้แล้วบนตัวเร่งปฏิกิริยาที่ได้จากเปลือกหอยแครงเหลือทิ้งในเครื่องปฏิกรณ์แบบกะซึ่งให้ผลผลิตเชื้อเพลิงที่มีสัดส่วนดีเซลสูง โดยตัวเร่งได้จากการแคลไซน์เปลือกหอยแครงเหลือทิ้งมาผ่านกระบวนการแคลไซน์ที่ 900 องศาเซลเซียสเป็นเวลา 3 ชั่วโมง ซึ่งภาวะที่ทำการศึกษา คือ 410 - 450 องศาเซลเซียส และปริมาณสารตั้งต้นที่ใช้ 500 มิลลิลิตร อัตราการไหลของแก๊สตัวพา 50 มิลลิลิตรต่อนาที ปริมาณตัวเร่งปฏิกิริยาร้อยละ 3 โดยน้ำหนักของสารตั้งต้น ในการศึกษาทำการวิเคราะห์ผลของภาวะที่มีต่อร้อยละผลได้ของผลิตภัณฑ์ องค์ประกอบของน้ำมัน และศึกษาผลของการแคลไซน์เปลือกหอยแครงที่มีต่อองค์ประกอบของตัวเร่งที่ได้ รวมถึงขนาด พื้นที่ผิวพรุน นอกจากนี้ในงานวิจัยทำการเปรียบเทียบการใช้ตัวเร่งจากเปลือกหอยแครงที่ได้กับตัวเร่งแมกนีเซียมออกไซด์ และการใช้ตัวเร่งที่ได้ร่วมกับถ่านกัมมันต์เทียบกับการใช้ตัวเร่งแมกนีเซียมออกไซด์ร่วมกับถ่านกัมมันต์ จากการศึกษาจะพบว่าเมื่อใช้ตัวเร่งปฏิกิริยาที่ได้จากเปลือกหอยแครงจะมีสัดส่วนดีเซลสูงที่สุดอยู่ที่ร้อยละ 57.9 เมื่อใช้อุณหภูมิ 430 องศาเซลเซียส และมีสัดส่วนผลิตภัณฑ์ของเหลวร้อยละ 76.0, แก๊สร้อยละ 14.7 และกากของแข็งร้อยละ 9.3 โดยในภาวะอุณหภูมิที่สูงขึ้นจะทำให้สัดส่วนแก๊สและของเหลวเพิ่มมากขึ้นเนื่องจากการสลายตัวเกิดขึ้นดีกว่า และยังส่งผลให้สัดส่วนดีเซลในของเหลวสูงขึ้นถึงจุดสูงสุดที่ 430 องศาเซลเซียสจากนั้นจึงลดลงเมื่อใช้อุณหภูมิ 450 องศาเซลเซียสเนื่องมาจากปริมาณแว๊กซ์ที่กลายเป็นไอออกมามีมากขึ้นสัดส่วนกากน้ำมันในผลิตภัณฑ์ของเหลวจึงเพิ่มสูงขึ้นอย่างเห็นได้ชัด นอกจากนี้เมื่อเปรียบเทียบผลที่ได้กับการไพโรไลซิสน้ำมันพืชใช้แล้วบนตัวเร่งปฏิกิริยาแมกนีเซียมออกไซด์ และการใช้ถ่านกัมมันต์เป็นตัวเร่งปฏิกิริยาร่วมที่สภาวะอุณหภูมิเดียวกันคือ 430 องศาเซลเซียสจะพบว่าตัวเร่งปฏิกิริยาในการศึกษานี้เพียงอย่างเดียวให้ร้อยละผลได้ของของเหลวและสัดส่วนของดีเซลมากที่สุด และมากกว่าการใช้ตัวเร่งปฏิกิริยาแมกนีเซียมออกไซด์ทั้งการใช้และไม่ใช้ถ่านกัมมันต์เป็นตัวเร่งร่วมด้วย เนื่องมากจากขนาดรูพรุนของตัวเร่งในการศึกษานี้มีค่าต่ำกว่าแมกนีเซียมออกไซด์และถ่านกัมมันต์
การเตรียมถ่านกัมมันต์จากถ่านที่ได้จากการทำอะคริลิคไพโรไลซิส
Authors:   , จันทร์หีบ กนกวรรณ
Published: February 2025

ขยะพลาสติกกลายเป็นปัญหาระดับโลก เทคโนโลยีในการรีไซเคิลและปรับคุณภาพขยะพลาสติกมีความ ต้องการที่เพิ่มขึ้น ในงานวิจัยนี้มีจุดมุ่งหมายเพื่อศึกษาวิธีการและหาภาวะที่เหมาะสมในการผลิตถ่านกัมมันต์จาก อะคริลิคด้วยกระบวนการไพโรไลซิสโดยทำการคาร์บอไนซ์ที่อุณหภูมิ 600- 800 องศาเซลเซียส แล้วนำไปกระตุ้น ด้วยไอน้ำที่อุณหภูมิ 800-1000 องศาเซลเซียส เป็นเวลา 2 ชั่วโมง และกระตุ้นทางเคมีโดยใช้อัตราส่วน โพแทสเซียมไฮดรอกไซด์ต่อถ่านเป็น 1:1, 2:1 และ 3:1 ที่อุณหภูมิ 700, 800 และ 900 องศสเซลเซียส เป็นเวลา 1, 2 และ 3 ชั่วโมง จากนั้นนำผลที่ได้ไปวิเคราะห์ค่าโดยประมาณ (proximate analysis) และวิเคราะห์พื้นท่ผีิวรู พรุน (BET) เพื่อให้ได้ค่าพื้นที่ผิวสูงสุดพบว่าสภาวะที่กระตุ้นถ่านกัมมันต์ที่ดีที่สุดคือกระบวนการกระตุ้นด้วย โพแทสเซียมไฮดรอกไซด์ (KOH) โดยอัตราส่วนถ่านกัมมันต์ต่อสารละลายโพแทสเซียมไฮดรอกไซด์เป็น 1:2 เป็น ระยะเวลา 3 ชั่วโมง ที่อุณหภูมิ 900 องศาเซลเซียส ซึ่งให้ค่าพื้นที่ผิว 428.33 ตารางเมตรต่อกรัม
การประยุกต์โครงข่ายประสาทเทียมสำหรับสมบัติเชิงกายภาพของตัวทำละลายผสมสามชนิด AMP-PZ-MEA
Authors:   , งามแท้ ขวัญลดา
Published: February 2025

ในปัจจุบันภาวะโลกร้อนถือเป็นหนึ่งในปัญหาหลักที่สำคัญต่อสภาพแวดล้อม สาเหตุหลักของภาวะดังกล่าว คือ การปล่อยแก๊สคาร์บอนไดออกไซด์สู่บรรยากาศ เพื่อลดผลกระทบทางลบจากภาวะโลกร้อน จึงมีการพัฒนาตัวทำละลายเอมีนผสมสามชนิด monoethanolamine (MEA) 2-amino-2-methyl-1-propanol (AMP) และ piperazine (PZ) สำหรับดักจับคาร์บอนไดออกไซด์ ซึ่งในการพัฒนาตัวดูดซึมเอมีนในการดักจับแก๊สคาร์บอนไดออกไซด์จำเป็นต้องทราบสมบัติเชิงกายภาพ ได้แก่ ความหนาแน่น และ ความหนืด ของตัวทำละลายเอมีนผสมทั้งสามชนิดในอัตราส่วนความเข้มข้น และ อุณหภูมิต่างๆ หากทำการทดลองในทุกอัตราส่วนความเข้มข้นก็อาจใช้ทรัพยากรและเวลามาก งานวิจัยนี้จึงประยุกต์โครงข่ายประสาทเทียมเพื่อทำนายคุณสมบัติเชิงกายภาพของตัวทำละลายผสมดังกล่าวและเปรียบเทียบค่าสมบัติเชิงกายภาพที่ทำนายได้และค่าที่ได้จากการทดลองจริง ซึ่งจากการเปรียบเทียบค่าความหนาแน่นและความหนืดที่ได้จากการทดลองและค่าที่ได้จากการทำนายพบว่าค่าความคลาดเคลื่อนสัมพัทธ์เฉลี่ย (MSE) มีค่าเท่ากับ 0.0135 และ ค่าสัมประสิทธิ์สหสัมพันธ์ (R2) มีค่าเท่ากับ 0.775 สำหรับความหนาแน่น สำหรับการเปรียบเทียบค่าความหนืดพบว่าค่าความคลาดเคลื่อนสัมพัทธ์เฉลี่ย (MSE) มีค่าเท่ากับ 0.0512 และ ค่าสัมประสิทธิ์สหสัมพันธ์ (R2) มีค่าเท่ากับ 0.879 โดยกำหนด input parameter 5 ตัวแปร ได้แก่ สัดส่วนโดยโมลของ MEA PZ และ AMP ความจุในการดูดซึมคาร์บอนไดออกไซด์ และ อุณหภูมิ เช่นเดียวกัน ซึ่งสามารถสรุปผลได้ว่าการทำนายมีประสิทธิภาพพอสมควร
ไฮโดรจิเนชันของคาร์บอนไดออกไซด์เป็นโอเลฟินส์เบาบนตัวเร่งปฏิกิริยาโคบอลต์ซิลิคอนคาร์ไบด์โฟม
Authors:   , รังมาตย์ พิชญาภา
Published: February 2025

โอเลฟินส์เบาเป็นผลิตภัณฑ์ปิโตรเคมีขั้นต้น ที่มีบทบาทและความสำคัญเป็นอย่างมาก โดยถูกนำมาใช้เป็นวัตถุดิบหลักในอุตสาหกรรมด้านเคมี เช่น การผลิตสีย้อมพลาสติก ยา ยาง เครื่องสำอาง เป็นต้น โดยโอเลฟินส์เบาที่ได้จากกระบวนการไฮโดรจิเนชันของคาร์บอนไดออกไซด์ หากสามารถนำคาร์บอนไดออกไซด์มาหมุนเวียนใช้ประโยชน์ได้ จึงเป็นเรื่องที่ดีอย่างยิ่ง เนื่องจากสามารถหาได้ง่าย สามารถลดต้นทุนการผลิต งานวิจัยนี้จึงมีจุดประสงค์ในการศึกษา ไฮโดรจิเนชันของคาร์บอนไดออกไชด์เป็นโอเลฟินส์เบา โดยใช้ตัวเร่งปฏิกิริยาบนตัวรองรับเป็น โคบอลต์ซิลิคอนคาร์ไบด์โฟม(Co/Silicon carbide foam) โดยมีประสิทธิภาพที่ดีกว่า เมื่อเปรียบเทียบกับการใช้ตัวเร่งปฏิกิริยาบนตัวรองรับเป็น โคบอลต์ซิลิคอนไดออกไซด์ (Co/SiO2) ซึ่งสามารถเตรียมตัวเร่งได้โดยวิธีการเคลือบฝัง และทำการเติมโพแทสเซียมเพื่อเป็นตัวส่งเสริม และทำการศึกษาสภาวะที่เหมาะในการทำไฮโดรจิเนชันของ คาร์บอนไดออกไซด์ ที่ความดัน 25 บาร์ เพื่อเพิ่มประสิทธิภาพในการผลิตโอเลฟินส์เบา ซึ่งจะศึกษาผลของอุณหภูมิในการทำปฏิกิริยา ตั้งแต่ 250 ถึง 400 องศาเซลเชียส ผลของปริมาณร้อยละของโลหะเร่งปฏิกิริยาบนตัวรองรับ ตั้งแต่ 10% ถึง 20% และ ผลของอัตราส่วนของน้ำหนักตัวเร่งปฏิกิริยาต่ออัตราเร็วของสารป้อน ตั้งแต่ 5 ถึง 15 กรัม(ตัวเร่งปฏิกิริยา)• ชั่วโมง/โมล จากนั้นจึงทำการวิเคราะห์จากค่าร้อยละการเปลี่ยนแปลงของคาร์บอนไดออกไซด์ และค่าร้อยละการเลือกเกิดผลิตภัณฑ์โอเลฟินส์เบา
ผลของชนิดตัวทำละลายต่อการสกัดน้ำมันจากกากกาแฟบด
Authors:   , ปทาน ราเบียบ
Published: February 2025

งานวิจัยนี้ศึกษาผลของชนิดตัวทำละลายต่อปริมาณน้ำมันที่ได้จากกากกาแฟบดและวิเคราะห์องค์ประกอบของกรดไขมันด้วยเครื่องแก๊สโครมาโทกราฟ และลักษณะการแพร่ของน้ำมันในตัวทำละลายแต่ละชนิด โดยแบ่งชนิดตัวทำละลายออกเป็น 2 กลุ่มคือ ตัวทำละลายมีขั้ว ได้แก่ เอทานอลปราศจากน้ำ และเอทานอล และตัวทำละลายไม่มีขั้ว ได้แก่ เอทิลแอซีเทต โดยใช้วิธีการสกัด 2 วิธีคือ สกัดด้วยเครื่องสกัดแบบซอกซ์เลต (Soxhlet extraction) และสกัดด้วยการแช่กากกาแฟบดในตัวทำละลาย เมื่อสกัดน้ำมันกากกาแฟด้วยการสกัดแบบซอกซ์เลต ที่อุณหภูมิจุดเดือดของตัวทำละลายแต่ละชนิด พบว่าเมื่อใช้เอทานอลปราศจากน้ำเป็นตัวทำละลายได้ปริมาณน้ำมันกากกาแฟร้อยละ 22.71 โดยน้ำหนัก เอทานอลได้ปริมาณน้ำมันกากกาแฟ ร้อยละ 22.39 โดยน้ำหนัก และเอทิลแอซีเทตได้ปริมาณน้ำมันกากกาแฟร้อยละ 21.37 โดยน้ำหนัก ตามลำดับ และเมื่อสกัดน้ำมันกากกาแฟด้วยการแช่กากกาแฟบดในตัวทำละลายแต่ละชนิดที่อุณหภูมิห้อง โดยใช้อัตราส่วนของปริมาณกากกาแฟบดต่อตัวทำละลายที่ 1:4 และ 1:5 กรัมต่อมิลลิลิตร พบว่าที่อัตราส่วน 1:4 เมื่อสกัดโดยใช้เอทิลแอซีเทตและเอทานอลจะเข้าสู่ภาวะสมดุลการแพร่ได้เร็วกว่าใช้เอทานอลปราศจากน้ำเป็นตัวทำละลาย ที่อัตราส่วน 1:5 เมื่อสกัดโดยใช้เอทานอลจะเข้าสู่ภาวะสมดุลการแพร่ได้เร็วกว่าใช้เอทิลแอซิเทตและเอทานอลปราศจากน้ำเป็นตัวทำละลาย นอกจากนี้การสกัดน้ำมันจากกากกาแฟบดแบบแช่โดยมีการกวนผสมเข้าสู่สภาวะสมดุลเร็วกว่าแบบไม่กวนผสม และองค์ประกอบของกรดไขมันของน้ำมันกากกาแฟส่วนใหญ่ประกอบด้วยกรดปาล์มมิติก กรดโอเลอิก กรดลิโนเลอิก และกรดอะราซิดิก
การเพิ่มความชอบน้ำของฟิล์มพอลิแล็คติกแอซิดโดยการกราฟต์มาเลอิกแอนไฮไดรด์ที่กระตุ้นด้วยแสง
Authors:   , อริยะตา อธิษฐ์
Published: February 2025

พอลิแล็คติกแอซิด หรือ พีแอลเอ เป็นพลาสติกชีวภาพที่มีสมบัติไม่ชอบน้ำ ทําให้ย่อยสลายได้ช้าและเกิดปฏิสัมพันธ์กับเนื้อเยื่อของสิ่งมีชีวิตได้ต่ำ เพื่อเป็นการเพิ่มความชอบน้ำของฟิล์มพีแอลเอ งานวิจัยนี้จึงได้กราฟต์ มาเลอิกแอนไฮไดรด์ (MA) ลงบนฟิล์มพีแอลเอ โดยใช้ 1,3-ไดอาซิโดโพรพา-2-ออล (DAZ) เป็นตัวเชื่อมขวางที่ว่องไวต่อแสงยูวี ในขั้นแรก สามารถสังเคราะห์ DAZ ได้อย่างสมบูรณ์ ซึ่ง พิสูจน์ได้จาการวิเคราะห์ด้วยโปรตอน เอ็นเอ็มอาร์ ในขั้นต่อมา ได้นําฟิล์มพีแอลเอแช่ลงในสารละลายผสมของ MA และ DAZ ในเมทานอลแล้วนําไปฉายแสงยูวีที่มีความยาวคลื่น 365 นาโนเมตรเป็นเวลา 30 นาที เมื่อวิเคราะห์ด้วยเอทีอาร์เอฟทีไออาร์ พบพีกใหม่ ที่ตําแหน่ง 2110 cm-1 , 1710 cm-1, และ 1250 cm-1 ซึ่ง แสดงว่ามีหมู่เอไซด์, คาร์บอนิล, และเอมีนเพิ่มขึ้นที่ผิวของฟิล์ม แต่ฟิล์มที่ได้มีความขรุขระสูงและเปราะแตกหักง่าย น่าจะเป็นผลมาจากการได้รับแสงยูวีมากเกินไปจนเกิดการสลายตัวของพีแอลเอ จึงไม่สามารถนําฟิล์มนี้มาวิเคราะห์ความชอบน้ำของพื้นผิวฟิล์มด้วยการวัดมุมสัมผัสของน้ำได้ จึงได้ทําการทดลองใหม่โดยจุ่มฟิล์มพีแอลเอเป็นเวลา 20 วินาทีลงในสารละลาย MA และ DAZ ที่ได้รับการฉายแสงยูวีมาแล้ว และพบว่าและพบว่าค่ามุมสัมผสัของน้ำของฟิล์มที่จุ่มเป็นเวลาสั้นนี้มีค่า 46° ลดลงจากจากค่ามุมสัมผัสของน้ำของฟิล์มพีแอลเอที่ไม่ได้ดัดแปลง (70°) แสดงให้เห็นว่าผิวฟิล์มมีความชอบน้ำเพิ่มขึ้น
การแยกองค์ประกอบทางเคมีจากต้นนักกล้าม Euphorbia pseudo globosa
Authors:   , พันธ์ศรี อติพร
Published: February 2025

ต้นนักกล้าม (Euphorbia pseudo globosa) ไม่มีการรายงานเกี่ยวกับองค์ประกอบทางเคมีหรือฤทธิ์ทางชีวภาพที่แน่ชัด จากการทดสอบฤทธิ์คัดกรองเบื้องต้นพบว่าส่วนสกัดหยาบของพืชชนิดนี้มีฤทธิ์ยับยั้งอนุมูลอิสระและไทโรซิเนสสูง ในการศึกษานี้ ได้ทำการแยกองค์ประกอบพืช E. pseudo globosa และทำให้บริสุทธิ์ด้วยเทคนิคคอลัมน์โครมาโตกราฟี สามารถแยกสารประกอบได้สามชนิดคือ B3-S2, F3-S3 และ G2-S4 และพิสูจน์สูตรโครงสร้างทางเคมีของสารด้วยเทคนิค NMR spectroscopy อย่างไรก็ตาม B3-S2 และ F3-S3 ที่แยกได้ไม่ใช่สารบริสุทธิ์ ส่วนสารประกอบ G2-S4 สามารถคาดการณ์โครงสร้างได้เป็น2,3,5-trimethoxyphenol และ 2,4,5-trimethoxyphenol อีกทั้ง สารที่แยกได้มีฤทธิ์ยับยั้งเอนไซม์ ไทโรซิเนสและฤทธิ์ต้านอนุมูลอิสระในระดับต่ำ
ไบโอเซลลูโลสฟอกเพื่อการปล่อยกลิ่นหอมในระยะเวลานาน
Authors:   , เทียนทรัพย์ ชนาภา
Published: February 2025

ไบโอเซลลูโลส เป็นผลิตภัณฑ์ที่สร้างโดยจุลินทรีย์จากการเปลี่ยนน้ำตาลให้เป็นเส้นใย โดยอาศัยกระบวนการหมักเช่น กระบวนการผลิตวุ้นมะพร้าวที่จะหมักจุลินทรีย์ Acetobacter xylinum ในน้ำมะพร้าว ผลิตภัณฑ์ที่ได้มีลักษณะเป็นแผ่นหนา เหนียว สีขาวครีม ซึ่งในงานวิจัยนี้ได้นำส่วนผิวหน้าของวุ้นมะพร้าวที่เป็นส่วนเหลือทิ้ง มาศึกษาความเป็นไปได้ในของไบโอเซลลูโลสที่จะสามารถเป็นวัสดุดูดซับเพื่อยืดระยะเวลาในการปลดปล่อยกลิ่นของสารหอมระเหย โดยเริ่มจากการฟอกด้วยโซเดียมไฮดรอกไซด์และไฮโดรเจนเปอร์ออกไซด์ตามลำดับ จากนั้นนำไปวิเคราะห์ด้วยเทคนิค ATR-FTIR spectrophotometry และ Scanning electron microscopy (SEM) เพื่อเลือกสภาวะที่เหมาะสมสำหรับการฟอกตัวอย่าง โดยสามารถกำจัดสีและสิ่งเจือปนบนเซลลูโลสออกได้ และสามารถดูดซับสารหอมระเหยได้ดี จากการวิเคราะห์หมู่ฟังก์ชั่นบนพื้นผิวพบว่า ตัวอย่างไบโอเซลลูโลสจากวุ้นมะพร้าวเหลือทิ้งมี hemicellulose เจือปนอยู่และลดลงหลังจากผ่านการฟอก โดยแสดงให้เห็นที่ความยาวคลื่น 1740 cm-1 (hemicellulose), 1630 cm-1 (ความชื้น) และ 1543 cm-1 (lignin) การศึกษาลักษณะพื้นผิวแสดงให้เห็นว่าลักษณะเส้นใยของเซลลูโลสเป็นแผ่นที่มีรอยย่นบนพื้นผิว นอกจากนี้การทดสอบประสิทธิภาพการตรึงและการกักเก็บกลิ่นพบว่าไบโอเซลลูโลสฟอกสามารถตรึงกลิ่นของสารหอมระเหยในกลุ่ม แอลกอฮอล์และแอลดีไฮด์ได้ดี ยิ่งไปกว่านั้นไบโอเซลลูโลสฟอกสามารถเพิ่มประสิทธิภาพการดูดซับสารหอมระเหยได้โดยการนำไปแช่ในสารละลายเอทานอลหรือโพรพิลีนไกลคอลก่อนหยดสารหอมระเหย จึงสรุปได้ว่าจุลินทรีย์เซลลูโลสมีความสามารถในการตรึงและปลดปล่อยกลิ่นของสารหอมได้และสามารถปรับปรุงให้มีประสิทธิภาพที่ดีขึ้นได้ด้วยการเติมสารอื่นลงไปบนเส้นใย อย่างไรก็ตาม งานวิจัยนี้สามารถนำไปศึกษาต่อเพื่อพัฒนาประสิทธิภาพในการตรึงและปลดปล่อยกลิ่นของสารหอมระเหยให้ดียิ่งขึ้น โดยอาจปรับปรุงโครงสร้างให้มีโพรงมากขึ้นเพื่อให้สารหอมระเหยคงอยู่ได้นานและนำไปพัฒนาเป็นวัสดุดูดซับต่อไปได้
เปรียบเทียบการวิเคราะห์หาปริมาณสารต้านอนุมูลอิสระ 2,6-di-tert-butyl-para-cresol (DBPC) ในน้ำมันหล่อลื่นด้วยเทคนิคฟูเรียร์ทรานฟอร์ม อินฟราเรดสเปกโตรเมทรีและไฮเพอร์ฟอร์แมนซ์ลิควิดโครมาโทกราฟี
Authors:   , เลิศวรกมล ขนิษฐา
Published: February 2025

2,6-di-tert-butyl- para-cresol (DBPC) ซึ่งเป็นสารต้านอนุมูลอิสระชนิดสารประกอบฟีนอล ใช้เป็นสารเติมแต่งในน้ำมันหล่อลื่นเพื่อช่วยยับยั้งการเกิดปฏิกิริยาออกซิเดชัน ปริมาณสารต้านอนุมูลอิสระ DBPC ในน้ำมันหล่อลื่นสามารถใช้ในการทำนายอายุการใช้งานของน้ำมันหล่อลื่นได้ งานวิจัยนี้ได้เปรียบเทียบการวิเคราะห์ DBPC ในน้ำมันหล่อลื่นด้วยเทคนิคฟูเรียร์ทรานฟอร์มอินฟราเรดสเปกโตรเมทรี(FTIR) และ ไฮเพอร์ฟอร์แมนซ์ลิควิดโครมาโทกราฟี (HPLC) ในการวิเคราะห์ด้วย HPLC มีการเตรียมตัวอย่างด้วยการสกัดวัฏภาคของแข็ง (SPE) และวัดพื้นที่ใต้พีก DBPC ในน้ำมันหล่อลื่นเทียบกับพื้นที่ใต้พีกของสารมาตรฐาน DBPC ในน้ำมันหล่อลื่นพื้นฐานที่ผ่านการสกัดด้วย SPE สำหรับการวิเคราะห์ด้วย FTIR ได้วัดค่าการดูดกลืนแสง IR ที่ wavenumber 3650 cm-1 ของตัวอย่างน้ำมันหล่อลื่น โดยไม่ต้องเตรียมตัวอย่างเทียบกับค่าดูดกลืนแสง IR ของสารมาตรฐาน DBPC ในน้ำมันหล่อลื่นพื้นฐาน พบว่าปริมาณ DBPC ที่มีอยู่ในน้ำมันหล่อลื่นที่วิเคราะห์ด้วยทั้งสองเทคนิคมีค่าที่ได้แตกต่างกันอย่างไม่มีนัยสำคัญที่ระดับความเชื่อมั่น 95% HPLC มีข้อดีกว่า FTIR คือ HPLC ให้พีกสารที่เป็น DBPC แยกจากสารประกอบฟีนอลชนิดอื่น และลักษณะโครมาโทแกรมที่ได้จาก HPLC มีความแตกต่างกันไปตามชนิดและอายุการใช้งานของน้ำมัน ขณะที่ FTIR ให้ลักษณะสเปกตรัมที่ได้ของทุกตัวอย่างน้ำมันมีรูปแบบเหมือนกันแต่ค่า absorbance ต่างกันที่ wavenumber สำหรับหมู่ไฮดรอกซิลของสารประกอบฟีนอล อย่างไรก็ตาม FTIR เป็นเทคนิคที่ง่ายและรวดเร็วที่ไม่ต้องเตรียมตัวอย่าง ขณะที่ HPLC ต้องการการเตรียมตัวอย่างด้วย SPE และใช้เวลาสำหรับ SPE และการวิเคราะห์ด้วย HPLC ดังนั้นการตรวจหาปริมาณสารต้านอนุมูลอิสระ DBPC ที่เหลืออยู่ยังไม่สามารถระบุได้อย่างชัดเจนว่าระหว่างสองเทคนิคนี้ว่าเทคนิคใดที่ให้ค่าความเข้มข้นที่ถูกต้องมากกว่าอันเนื่องมาจากข้อกำจัดของแต่ละเทคนิค
การเตรียมผลิตภัณฑ์เจลยับยั้งเชื้อสิวด้วยแพนดูราทินเอจากกระชายขาว
Authors:   , วาจะเสน ขวัญชนก
Published: February 2025

วัตถุประสงค์ของงานวิจัยนี้เพื่อพัฒนาผลิตภัณฑ์เจลยับยั้งเชื้อสิวด้วย panduratin A ซึ่งแยกได้จาก การสกัดกระชายขาวด้วยเมทานอล ได้ร้อยละผลได้เท่ากับ 0.2 เทียบกับสารสกัดหยาบ ได้ยืนยันโครงสร้างเคมีของ panduratin A ด้วยข้อมูลสเปกตรัม 1H และ 13C NMRเมื่อวิเคราะห์ความบริสุทธิ์ด้วย HPLC พบว่ามีร้อยละความบริสุทธิ์เท่ากับ 99.02 จากการทดสอบฤทธิ์ยับยั้งเอนไซม์ไทโรซิเนส ของ panduratin A พบว่ามีค่า IC50 เท่ากับ 41.86 ± 1.94 ไมโครโมลาร์เมื่อขึ้นเนื้อผลิตภัณฑ์เจลยับยั้งเชื้อสิว และทดสอบฤทธิ์ยับยั้งการเจริญเติบโตของแบคทีเรียที่ก่อให้เกิดสิวของผลิตภัณฑ์เจลยับยั้งเชื้อสิว พบว่าเจลมีฤทธิ์ยับยั้งแบคทีเรีย Staphylococcus aureus และ Cutibacterium acnes โดยมีบริเวณยับยั้งเท่ากับ 10.33 และ 13.67 มิลลิเมตรตามลำดับ เจลยับยั้งเชื้อสิวที่ความเข้มข้น 50-400 มิลลิกรัม/มิลลิลิตร มีฤทธิ์ยับยั้งเอนไซม์ไทโรซิเนสอยู่ในช่วงร้อยละ 30 ถึง 50 นอกจากนี้ได้ทดสอบการระคายเคืองโดยอาสาสมัคร 10 คนที่มีอายุระหว่าง 10 - 50 ปี พบว่าไม่พบอาการระคายเคืองหรืออาการแพ้ระหว่างทำการทดสอบ
การค้นหาสารยับยั้งมาลาเรียด้วยการคำนวณการเข้าจับเชิงโมเลกุล
Authors:   , นัยรัศมี มิ่งกมล
Published: February 2025

โรคมาลาเรียเป็นโรคที่เกิดจากเชื้อโปรโตซัวกลุ่มพลาสโมเดียม โดยมียุงก้นปล่องเป็นพาหะนำโรค โดยเฉพาะ Plasmodium falciparum เป็นเชื้อที่พบในไทยและพบได้บ่อยในแถบแอฟริกา เป็นชนิดที่รุนแรงที่สุดและอาจทำให้เสียชีวิตได้ ผู้วิจัยจึงค้นคว้าเพื่อค้นหาหาสารยับยั้งเชื้อมาลาเรียที่มีประสิทธิภาพมากขึ้น ในการศึกษาอันตรกิริยาโดยการคำนวณการเข้าจับเชิงโมเลกุลระหว่างเอนไซม์เป้าหมาย ซึ่งก็คือ cytochrome bc1 กับลิแกนด์หรือสารยับยั้ง จำนวน 46 สาร โดย cytochrome bc1 นับเป็นเอนไซม์สำคัญในไมโทคอนเดรียที่กระตุ้นการถ่ายโอนอิเล็กตรอนเพื่อรักษาศักยภาพเยื่อหุ้มเซลล์ของไมโทคอนเดรียและเป็นเอนไซม์ที่มีสองตำแหน่งในการเข้าจับ ได้แก่ ตำแหน่งยูบิควินอลออกซิเดชัน (Qo) และยูบิควิโนนรีดักชัน (Qi) ซึ่งสามารถใช้ประโยชน์ในการพัฒนาสารเคมีบำบัด และศึกษาการเข้าจับที่ตำแหน่ง Qi และ Qo เพื่อเปรียบเทียบว่าตำแหน่งใดมีการเข้าจับที่ดีมากกว่ากัน พบว่าการเข้าจับที่ตำแหน่ง Qi มีพลังงานการเข้าจับที่ดีกว่าการเข้าจับที่ตำแหน่ง Qo
การวิเคราะห์หาชนิดและปริมาณแร่ธาตุจากแหล่งน้ำพุร้อนธรรมชาติในประเทศไทยด้วยเทคนิค Ion Chromatography และ ICP-OES เพื่อผลิตผงออนเซ็นขึ้นรูปด้วยแม่พิมพ์จากระบบการพิมพ์สามมิติ
Authors:   , ศรีบุญเรือง ณัฏฐณิชา
Published: February 2025

ในประเทศไทย มีแหล่งน้ำพุร้อนมากถึง 112 แหล่งกระจายอยู่ทั่วประเทศ บางแหล่งมีอุณหภูมิสูงถึง 100 องศาเซลเซียส จึงมีงานวิจัยหลายงานที่ศึกษาองค์ประกอบทางกายภาพและทางเคมีของน้ำพุร้อนเพื่อหาความสัมพันธ์ระหว่างปริมาณไอออนและประเภทของชั้นหินที่เกี่ยวข้องในการศึกษาทางธรณีเคมีวิทยา งานวิจัยนี้ได้ศึกษาเพื่อหาชนิดและปริมาณของไอออนในน้ำพุร้อนจำนวน 5 แหล่งที่เป็นสถานที่ท่องเที่ยวทางธรรมชาติที่สร้างรายได้ให้แก่คนในชุมชน จากภาคเหนือ ภาคกลาง ภาคตะวันออก และภาคใต้ ของประเทศไทย เพื่อพัฒนาเป็นผลิตภัณฑ์ผงออนเซ็นจากแหล่งน้ำพุร้อนธรรมชาติและขึ้นรูปผงออนเซ็นด้วยแม่พิมพ์จากระบบการพิมพ์สามมิติเพื่อเป็นการเพิ่มมูลค่าให้แก่ผลิตภัณฑ์ จากการศึกษาหาชนิดและปริมาณของไอออนพบว่าน้ำพุร้อนคลองท่อม จังหวัดกระบี่มีความเข้มข้นของ Cl-, Na+ และ Ca2+ มากที่สุด คือ 9856.5, 5765.0 และ 1059.5 ppm ตามลำดับซึ่งเกิดจากการรวมตัวกันของน้ำทะเลจากทะเลอันดามันกับน้ำในแหล่งน้ำพุร้อนธรรมชาติ น้ำพุร้อนที่ตรวจพบ Ca2+ และ Mg2+ อาจเกิดจากการละลายน้ำของแร่ธาตุในหินคาร์บอเนตประเภท ไลม์สโตน และ โดโลไมต์ ส่วน K+ มาจากการสลายตัวของแร่ซิลิเกตในหินแกรนิต และ F- มาจากการละลายของไบโอไทต์ที่อยู่ในหินแกรนิต อีกทั้งพื้นที่ ๆ มีความเข้มข้นของ SO42- สูงแสดงว่าพื้นที่นั้นมีต้นกำเนิดจากภูเขาไฟ
การสังเคราะห์อนุภาคนาโนทองคำด้วยสารสกัดมะระขี้นกและทดสอบฤทธิ์ทางชีวภาพ
Authors:   , คงจันทร์ พัชริญา
Published: February 2025

ในปัจจุบันนาโนเทคโนโลยีถูกนำไปใช้ประโยชน์อย่างกว้างขวางทางการแพทย์และเครื่องสำอาง โดยเฉพาะอนุภาคนาโนทองคำ เนื่องจากคุณสมบัติเฉพาะตัวของทองคำ ความเสถียรทางเคมี และสมบัติเชิงแสงของอนุภาคทองคำ ในงานวิจัยนี้ทำการทดลองสังเคราะห์อนุภาคนาโนทองคำใช้หลักเคมีสีเขียว หาภาวะที่เหมาะสมในการทำปฏิกิริยา โดยใช้สารสกัดจากมะระขี้นก ซึ่งมีสารประกอบฟีนอลิกสูงมีความสามารถในการรีดิวซ์ทองได้สูง เป็นตัวรีดิวซ์สารละลาย HAuCl4 ซึ่งอยู่ในรูปไอออนทองคำ (Au3+) ให้เป็นอนุภาคนาโนทองคำ (Au0) และศึกษาฤทธิ์ต้านอนุมูลอิสระของสารสกัดมะระขี้นก โดยวิธี DPPH และ FRAP และหาปริมาณฟีนอลิกรวมโดยวิธี Folin-Ciocalteu ในสารสกัดมะระขี้นกและอนุภาคนาโนทองคำเพื่อยืนยันการถูกใช้ไปของสารประกอบฟีนอลิกในปฏิกิริยาการสังเคราะห์อนุภาคนาโนทองคำ ศึกษาความเสถียรของอนุภาคนาโนทองคำที่สังเคราะห์ได้โดยใช้สารสกัดมะระขี้นก และผลของการเติมกรดไฮยาลูโรนิคเป็นตัวเพิ่มความเสถียร โดยผลการทำปฏิกิริยาสังเคราะห์อนุภาคนาโนทองคำ หาภาวะที่เหมาะสมพบว่าภาวะที่เหมาะสมที่สุดในการสังเคราะห์อนุภาคนาโนทองคำของสารสกัดมะระขี้นก คือ ปริมาณสารสกัดมะระขี้นกปริมาตร 60 ไมโครลิตร อุณหภูมิ 80 °C และ pH ในช่วงเบส (pH 12) ได้พิสูจน์เอกลักษณ์ด้วยเทคนิค UV-Vis Spectroscopy พบว่าค่าการดูดกลืนแสงขึ้นขึ้นพีคสูงสุดที่ประมาณ 520 - 525 นาโนเมตร ซึ่งตรงกับอนุภาคนาโนทองคำ นอกจากนี้มีการใช้เทคนิค Fourier transform infrared spectroscopy (FT-IR) เปรียบเทียบหาหมู่ฟังก์ชันของสารสกัดมะระขี้นกกับอนุภาคนาโนทองคำ พิสูจน์ว่าสารประกอบฟีนอลิกเป็นสารที่ทำหน้าที่สังเคราะห์อนุภาคนาโนทองคำและจากการทดลองด้วยเทคนิค Dynamic Light Scattering (DLS) พบการกระจายขนาดอนุภาคโดย number มีขนาด 13.97 นาโนเมตร %volume มีค่า 89.9% และผลการศึกษาความเสถียรของการสังเคราะห์อนุภาคนาโนทองคำ พบว่ามีความเสถียรหลังผ่านไป 1 เดือน และการเติมกรดไฮยาลูโรนิคเป็นตัวเพิ่มความเสถียร พบว่าช่วยเพิ่มความเสถียรของอนุภาคนาโนทองคำได้
การเตรียมตัวดูดซับจากชานอ้อยเพื่อกำจัดสีจากน้ำตาลดิบ
Authors:   , ศรีทองแท้ พิริยดา
Published: February 2025

งานวิจัยนี้มีจุดประสงค์ในการเตรียมถ่านชีวภาพจากชานอ้อยซึ่งเป็นผลิตภัณฑ์พลอยได้จากกระบวนการผลิตน้ำตาลดิบและนำถ่านชีวภาพมาใช้ในการดูดซับสีของน้ำตาลซึ่งเป็นสีที่เกิดจากธรรมชาติและสีที่เกิดระหว่างกระบวนการผลิตน้ำตาลดิบ เนื่องจากสีของน้ำตาลและสิ่งปนเปื้อนในน้ำตาลเป็นปัจจัยที่ส่งผลต่อคุณภาพของน้ำตาล ในงานวิจัยนี้วิเคราะห์หมู่ฟังก์ชันของสีของน้ำตาลดิบด้วยเทคนิคฟูเรียทรานสฟอร์มอินฟราเรดสเปคโทรสโกปี (FT-IR) และเตรียมถ่านชีวภาพโดยใช้การเผาชานอ้อยด้วยกระบวนการไพโรไลซิส ซึ่งเป็นการเผาในสภาวะที่ไม่มีออกซิเจน และใช้ถ่านชีวภาพที่สังเคราะห์ได้ดูดซับสีของสารละลายน้ำตาลดิบ โดยศึกษาผลของปริมาณของถ่านชีวภาพ ระยะเวลาที่ใช้ในการดูดซับสีของน้ำตาล และออกแบบวิธีดูดซับด้วยการกรองแบบคอลัมน์ สีของสารละลายน้ำตาลวิเคราะห์และรายงานตามวิธีของ International Commission for Uniform Methods of Sugar Analysis (ICUMSA) ซึ่งเป็นวิธีมาตรฐานสากลที่ใช้วิเคราะห์ค่าสีของน้ำตาลเพื่อแบ่งคุณภาพของน้ำตาล ในอุตสาหกรรมการผลิตน้ำตาลและนำมาคำนวณเป็นร้อยละของประสิทธิภาพการกำจัดสี (Decolorization efficiency) ในงานวิจัยนี้ได้ถ่านชีวภาพจากชานอ้อยที่เตรียมได้มีลักษณะเป็นผงละเอียดสีดำ การดูดซับสีของน้ำตาลดิบด้วยถ่านชีวภาพ 5.0% w/v มีประสิทธิภาพสูงที่สุดคือ 78.53 เปอร์เซ็นต์ การศึกษาระยะเวลาในการดูดซับ 6 ชั่วโมงให้ประสิทธิภาพสูงที่สุดคือ 77.17 เปอร์เซ็นต์ และในการดูดซับโดยออกแบบคอลัมน์แบบไหลวนกลับ (recirculated column) จำนวน 5 รอบ สามารถดูดซับสีของน้ำตาลได้มากที่สุดเฉลี่ย 62.60 เปอร์เซ็นต์
การสังเคราะห์แบบขั้นตอนเดียวของอนุภาคทองคำระดับนาโนเมตรที่มีฉลากขยายสัญญาณรามานด้วยช่องว่างเพื่อประยุกต์ใช้เป็นหมึกป้องกันการปลอมแปลง
Authors:   , อรรถเวทิน พรนภัส
Published: February 2025

หมึกป้องกันการปลอมแปลง เป็นหนึ่งในเทคนิคที่ใช้สำหรับการป้องกันการปลอมแปลงสินค้า มูลค่าสูง ฉลากรามานเป็นวัสดุที่สามารถนำมาทำเป็นหมึกป้องกันการปลอมแปลงได้ ในงานวิจัยนี้มีวัตถุประสงค์เพื่อสังเคราะห์อนุภาคทองคำระดับนาโนเมตรที่มีฉลากขยายสัญญาณรามาน ด้วยช่องว่าง (gap-enhanced Raman tags, GERTs) แบบขั้นตอนเดียวและนำไปประยุกต์ใช้ เป็นหมึกป้องกันการปลอมแปลง โดยเตรียมอนุภาคทองคำระดับนาโนเมตรที่ใช้เป็นส่วนแกนกลางด้วย วิธีการรีดักชันด้วยสารเคมี จากนั้นหาสภาวะที่เหมาะสมสำหรับสังเคราะห์ GERTs โดยศึกษาปริมาณ ฉลากรามานที่เหมาะสมสำหรับการบรรจุลงในช่องว่างระหว่างแกนกลางและเปลือก, ปริมาณของ 4-(2-hydroxyethyl)-1-piperazineethanesulfonic acid (HEPES) buffer ซึ่งใช้เป็นตัวรีดิวซ์ไอออนทองคำ, และปริมาณกรดคลอโรออริกซึ่งเป็นแหล่งไอออนทองคำในการสร้างส่วนเปลือก หาลักษณะเฉพาะของ GERTs ที่สังเคราะห์ได้โดยใช้เทคนิคยูวี–วิซิเบิลสเปกโทรสโกปี และกล้องจุลทรรศน์อิเล็กตรอน แบบส่องผ่าน จากการศึกษาพบว่าความหนาแน่นของปริมาณฉลากรามานที่เหมาะสมสำหรับการบรรจุลงในช่องว่างระหว่างแกนกลางและเปลือกคือไม่เกิน 2 โมเลกุลต่อตารางนาโนเมตรของพื้นผิวทองที่ใช้เป็น ส่วนแกนกลาง สุดท้าย ได้นำเสนอสัญญาณรามานของ GERTs ที่บรรจุฉลากรามานแตกต่างกันทั้งหมด 7 แบบและเก็บรามานสเปกตรัมเป็นคลังข้อมูลฉลากรามานเพื่อใช้สำหรับการประยุกต์ใช้เป็นหมึกป้องกัน การปลอมแปลงต่อไป
การศึกษาการสลายพันธะเอสเทอร์ภายใต้สภาวะไฮโดรเทอร์มอล
Authors:   , ชาวนา ปัณฐวัชญ์
Published: February 2025

การเกิดไฮโดรไลซิสของพันธะเอสเทอร์เป็นปฏิกิริยาเคมีพื้นฐานที่มีความสำคัญในงานด้านต่างๆ ปฏิกิริยาไฮโดรไลซิสและทรานส์เอสเทอริฟิเคชันซึ่งเป็นการสลายพันธะเอสเทอร์ด้วยน้ำและแอลกอฮอล์นั้นได้รับการพิจารณาว่าเป็นวิธีการที่มีศักยภาพในการดีพอลิเมอไรซ์พอลิเอทีลีน (PET) และ พอลิแลคติคแอซิด (PLA) รวมถึงพอลิเมอร์ที่เป็นเอสเทอร์อื่น ๆ ได้ เมื่อเร็ว ๆ นี้ได้มีความสนใจในการศึกษาปฏิกิริยาภายใต้สภาวะไฮโดรเทอร์มอลมากขึ้น ในการนี้ สารที่เข้าทำปฏิกิริยาจะถูกทำให้ร้อนในน้ำภายใต้ความดันสูง ภายใต้สภาวะดังกล่าวน้ำจะมีสมบัติเปลี่ยนไปอย่างมากและสามารถกระตุ้นให้เกิดปฏิกิริยาต่าง ๆ ที่ไม่สามารถเกิดได้ที่อุณหภูมิปกติ ในงานวิจัยนี้ เราได้ศึกษาการไฮโดรไลซิสและทรานส์เอสเทอริฟิเคชันภายใต้สภาวะไฮโดรเทอร์มอลของสารตัวอย่าง 3 ชนิด ได้แก่ เมทิลเบนโซเอต ไดเอทิลฟีนิลมาโลเนต และ PLA การทดลองปฏิกิริยาไฮโดรไลซิสนี้กระทำในปฏิกรณ์ที่เป็นท่อสแตนเลส และวิเคราะห์ผลิตภัณฑ์ที่เกิดขึ้นโดยใช้เทคนิคนิวเคลียร์แมกเนติกเรโซแนนซ์สเปกโทรสโกปี (NMR) ผลการวิจัยแสดงว่าเกิดการสลายพันธะเอสเทอร์ในสารประกอบตัวอย่างทั้ง 3 ชนิดได้อย่างมีประสิทธิภาพภายใต้สภาวะไฮโดรเทอร์มอลสามารถ โดยการเกิดไฮโดรไลซิสจะเพิ่มขึ้นตามอุณหภูมิและเวลา จากการทดลองที่อุณหภูมิ 200 °C พบว่าเกิดการไฮโดรไลซิสอย่างสมบูรณ์ของพันธะเอสเทอร์ในเมทิลเบนโซเอตได้เป็นกรดเบนโซอิก และไดเอทิลฟีนิลมาโลเนตได้เป็นกรดฟีนิลอะซีติกภายในเวลา 1 ชั่วโมง ภายใต้ภาวะที่มีการเติมฟลูออโรแอลกอฮอล์ เช่น HFIP หรือ TFE ที่ความเข้มข้นต่ำเพียง 1% v/v ในอีกแง่หนึ่ง การไฮโดรไลซิสของ PLA สามารถเกิดได้อย่างสมบูรณ์ในน้ำเพียงอย่างเดียวให้ผลิตภัณฑ์เป็นกรดแลคติกภายใต้สภาวะที่ใกล้เคียงกัน ส่วนปฏิกิริยาทรานส์เอสเทอริฟิเคชันภายใต้สภาวะไฮโดรเทอร์มอลของเมทิลเบนโซเอตด้วยเอทานอลไม่สามารถเกิดขึ้นได้ภายใต้สภาวะเดียวกัน ในทำนองเดียวกัน ปฏิกิริยาทรานส์เอสเทอริฟิเคชันภายใต้สภาวะไฮโดรเทอร์มอลของ PLA ด้วยเอทานอลทั้งเมื่อไม่มีและมี HFIP อยู่ด้วยนั้นยังไม่มีประสิทธิภาพเท่าที่ควร เนื่องจากได้ผลิตภัณฑ์เป็นเอทิลแลคเตตและเอทิลเอสเทอร์ของโอลิโกเมอร์ของ PLE ออกมาบางส่วน ผลการวิจัยเหล่านี้ชี้ให้เห็นว่าการทำปฏิกิริยาภายใต้สภาวะไฮโดรเทอร์มอลเป็นวิธีการที่มีศักยภาพในการดีโพลิเมอไรเซชันของ PLA ซึ่งอาจนำไปประยุกต์ในการรีไซเคิลและอัพไซเคิลของ PLA และพอลิเมอร์ที่เป็นเอสเทอร์ที่คล้ายคลึงกัน